# DOD YN UN O SEFYDLIADAU PARTNER SENEDD IEUENCTID CYMRU

Bydd trydydd etholiad Senedd Ieuenctid Cymru yn cael ei gynnal ym mis Tachwedd 2024, a bydd yn rhoi cyfle i 60 o Aelodau Senedd Ieuenctid Cymru – pob un rhwng 11 oed ac 17 oed – sicrhau bod eu lleisiau’n cael eu clywed ar lefel genedlaethol. Bydd yn eu galluogi i godi ymwybyddiaeth o faterion sy'n bwysig i bobl ifanc yng Nghymru, a thrafod y materion hynny.

Caiff 20 o'r 60 o Aelodau’r Senedd Ieuenctid eu hethol gan sefydliadau partner er mwyn sicrhau bod grwpiau amrywiol o bobl ifanc yn cael eu cynrychioli. Dyma'ch cyfle chi i ddod yn bartner swyddogol i'r Senedd Ieuenctid!

## AMSERLEN Y BROSES YMGEISIO

Mae amserlen y broses ymgeisio wedi’i hamlinellu yn y tabl isod:

|  |  |
| --- | --- |
| **Dyddiad** | **Camau i’w cymryd** |
| 27 Mai 2024 | Y broses o wneud cais yn agor |
| 24 Mehefin 2024 | Dyddiad cau ar gyfer ceisiadau |
| Gorffennaf 2024 | Hysbysu'r sefydliadau sy'n gwneud cais o ganlyniad y broses ymgeisio yn dilyn proses sifftio |
| Gorffennaf 2024 | Cyhoeddi pwy yw’r sefydliadau partner |
| Gorffennaf – Tachwedd 2024 | Sefydliadau i siarad â'u haelodau a threfnu etholiadau i ethol aelodau erbyn 20 Tachwedd 2024 |
| Rhagfyr 2024 | Cyhoeddi enwau pob un o’r 60 o Aelodau Senedd Ieuenctid Cymru |
| Ionawr 2025 | Dechrau'r tymor |
| Mawrth 2027 | Diwedd y tymor |

Bydd y sefydliadau hynny sy’n cyflwyno cais llwyddiannus i ddod yn bartner swyddogol i Senedd Ieuenctid Cymru, yn bartner swyddogol i’r Senedd Ieuenctid trwy gydol y tymor o ddwy flynedd, a disgwylir iddynt gefnogi eu haelod/aelodau trwy gydol y tymor hwnnw o ddwy flynedd. Bydd y broses ddethol ar gyfer sefydliadau partner swyddogol y Senedd Ieuenctid yn cychwyn eto ar ddechrau pob tymor newydd.

Nodwch y bydd sefydliadau'n dal i gael eu hystyried hyd yn oed os nad ydynt yn gallu bodloni/dangos tystiolaeth o bob un o'r meini prawf a restrir isod. Bydd y wybodaeth a ddarperir gan ymgeiswyr yn cael ei hystyried a'i phwyso yn erbyn ymgeiswyr eraill. Dewisir sefydliadau partner ar sail rhoi hyder i Gomisiwn y Senedd y bydd yr 20 o bobl ifanc a etholir gan sefydliadau partner swyddogol y Senedd Ieuenctid yn cael eu cefnogi'n effeithiol, a'u bod yn amrywiol o ran eu daearyddiaeth, eu hoedran a'u cefndir.

Darllenwch y canllawiau llawn ar gyfer sefydliadau partner cyn llenwi'r ffurflen gais hon. Gallwch ddod o hyd i'r canllawiau ar ein gwefan [***www.seneddieuenctid.cymru***](http://www.seneddieuenctid.cymru)

## Sut mae cyflwyno ein cais?

Dylai ymgeiswyr ateb pob maen prawf ar wahân, ac anfon eu ceisiadau trwy ffurflen ar-lein: [Ffurflen Gais Sefydliad Partner](https://forms.office.com/pages/responsepage.aspx?id=KVHcOAw0FEWKBE6O8ncVZER4BiLbCdNAq0XuL7MHnmVUOVBXTklLNk4zSklFN0EwUFM0Vko3WUNTTC4u&lang=cy-gb) erbyn 12.00 ar 24 Mehefin 2024.

Anfonwch eich ymholiadau:[helo@seneddieuenctid.cymru](mailto:helo@seneddieuenctid.cymru)

# ATEBWCH BOB CWESTIWN YN Y BLYCHAU ISOD

**Enw'r sefydliad:**

**Wefan eich sefydliad:**

**Enw (priflythrennau):**

Manylion cyswllt (Ffôn/e-bost):

**Dyddiad:**

1. Rhowch wybodaeth i ni am y mathau o grwpiau o bobl ifanc y mae eich sefydliad yn gweithio gyda nhw, ac y byddech felly fwyaf tebygol o’u hethol yn Aelodau o Senedd Ieuenctid Cymru, yn benodol mewn perthynas â:

Phobl ifanc sy'n wynebu rhwystrau i gyfranogi oherwydd un neu fwy o'r nodweddion gwarchodedig sydd wedi’u diffinio yn Neddf Cydraddoldeb 2010:

* anabledd;
* cyfeiriadedd rhywiol;
* ailbennu rhywedd;
* hil;
* rhywedd;
* crefydd a chred.

Pobl ifanc sy'n wynebu rhwystrau i gyfranogi oherwydd eu statws neu eu hamgylchiadau personol. Gallai enghreifftiau gynnwys y canlynol (**heb fod yn gyfyngedig** i’r enghreifftiau hyn):

* gofalwyr ifanc;
* pobl ifanc sydd â phrofiad o ofal;
* pobl ifanc sy’n siarad Cymraeg neu iaith arall fel eu hiaith gyntaf;
* rhieni ifanc;
* ffoaduriaid/ceiswyr lloches/ mudwyr;
* pobl ifanc nad ydynt mewn addysg, cyflogaeth na hyfforddiant;
* cyn-droseddwyr ifanc;
* pobl ifanc sydd â phrofiad o’r system cyfiawnder troseddol;
* pobl ifanc sy'n profi tlodi neu’n dod o deuluoedd incwm is/sy'n gymwys i gael prydau ysgol am ddim;
* pobl ifanc sydd wedi'u cau allan o'r gymdeithas oherwydd eu bod yn byw mewn lleoliadau anghysbell neu wledig.

1. Disgrifiwch brofiad blaenorol eich sefydliad o ran cefnogi pobl ifanc ac ymgysylltu â nhw a sut y byddai eich sefydliad yn cefnogi Aelod o’r Senedd Ieuenctid trwy’r broses hon.
2. Disgrifiwch allu eich sefydliad i gynnal etholiad i ethol eich Aelod o'r Senedd Ieuenctid (rhoddir disgresiwn i’r sefydliad partner ddewis y model ar gyfer ethol pobl ifanc).
3. Disgrifiwch allu eich sefydliad i ethol Aelodau i'r Senedd Ieuenctid o wahanol rannau o Gymru (os nad oes gan eich sefydliad gylch gorchwyl ledled Cymru, nodwch ym mha ran/rhannau penodol o Gymru yr ydych chi fwyaf gweithredol).
4. Disgrifiwch allu eich sefydliad i ddarparu cefnogaeth i Aelodau Senedd Ieuenctid Cymru (gweler rôl y sefydliad partner yn y canllawiau a ddarperir).
5. Nodwch faint o bobl ifanc y byddai eich sefydliad yn bwriadu eu hethol fel Aelodau o’r Senedd Ieuenctid a’u cefnogi trwy'r broses hon. (Un ar y lleiaf, tri ar y mwyaf). At hynny, cadarnhewch y gallwch chi sicrhau ymgeisydd wrth gefn.
6. Amlinellwch sut y byddai'ch sefydliad yn galluogi pobl ifanc o ystod eang o amgylchiadau i gymryd rhan, gan gynnwys y rheini sydd heb unrhyw brofiad blaenorol o fod yn gynrychiolwyr ar gyfer cyfranogiad ieuenctid.
7. Esboniwch sut mae'ch sefydliad yn cydymffurfio â deddfwriaeth berthnasol wrth weithio gyda phobl ifanc mewn cysylltiad ag yswiriant atebolrwydd cyhoeddus, y Rheoliadau Diogelu Data Cyffredinol, ac ati.
8. Esboniwch sut mae'ch sefydliad yn amddiffyn plant a phobl ifanc yn effeithiol – gan gynnwys cydymffurfio â deddfwriaeth a chanllawiau perthnasol, cod ymddygiad staff, rheoli pryderon yn effeithiol, cwynion, chwythu'r chwiban a honiadau sy'n ymwneud ag amddiffyn plant, gofynion y Gwasanaeth Datgelu a Gwahardd ac ymrwymiad i weithio'n effeithiol gyda Senedd Ieuenctid Cymru i rannu'r holl wybodaeth ddiogelu berthnasol.